open-index/open-wikipedia-markdown huggingface dataset:
Aisin Gioro

*Denne artikkelen tar i bruk mandsjuskrift, en variant av [[Det mongolske alfabetet|uigurene og mongolenes loddrette skriftsystem]]. På grunn av manglende støtte for slik skrift i nettleseren og/eller operativsystemet kan det være at mandsjuskriften vises galt eller ikke i det hele tatt.*

**Aisin Gioro** (mandsjuisk: ᠠᡳ᠌ᠰᡳᠨ ᡤᡳᠣᡵᠣ, kinesisk: 愛新覺羅, pinyin: *Àixīnjuéluó*) er klannavnet til mandsjukeiserne av Qing-dynastiet og Japans lydrike Manchukuo, som på den vesle tida det fantes hadde Qing-dynastiets siste keiser, Pǔyí, som keiser. Det er også familienavnet til mange (om enn langt ifra alle) nålevende slektninger av de tidligere keiserne. *Aisin* betyr «gull» på mandsjuisk, som passet godt ettersom Nurhaci, som forente mandsjuene, kalte dynastiet han utropte i 1616 for *Amaga aisin gurun* (, senere Jīn, «gull» på kinesisk). 

Jīn, Aisin gurun, var også navnet på det tidligere dynastiet som ble opprettet av jursjenerne, mandsjuenes forgjengere. Eventuelt tilhørte Nurhaci klanen Gioro og la til Aisin for å utskille sin del av klanen, men den vanligste forklaringen er at *gioro* rett og slett betyr «klan». 

Dette senere Jin-dynastiet skiftet noe senere navn til *Qing*, eller *Store Qing* (mandsjuisk: ᡩᠠᡳᠴᡳᠩ
ᡤᡠᡵᡠᠨ *Daicing gurun*), da keiseren Hung Taiji mottok Yuan-dynastiets keiserlige stempel av sønnen til mongolenes siste storkhan, Ligden khan, i 1636.

Etter Qing-dynastiets fall i 1912 gikk mange i den store Aisin Gioro-klanen over til kinesiske familienavn og da vanligvis til nettopp Jīn (金). Blant dem var broren til Pǔyí.
Don Juan (Byron)

***Don Juan*** er et satirisk dikt av Lord Byron, basert på legenden om Don Juan. Forfatteren gjør om på historien, slik at Juan presenteres som en lett forførbar mann snarere enn en kvinnebedårer. Verket blir av moderne kritikere ansett for å være hans største mesterverk. Diktet ble aldri fullført innen Byron døde i 1824. Totalt 16 cantoer ble ferdige, mens den syttende aldri ble ferdigstilt. Da de første to cantoene ble publisert anonymt i 1819, mottok diktet kritikk for dets «umoralske innhold», men oppnådde samtidig stor popularitet blant folket.
Renzo Morigi

**Lorenzo Morigi** (28. februar  1895, død 13. april  1962) var en italiensk sportsskytter som deltok i de olympiske sommerlekene i 1932. I disse lekene vant Morigi gullmedalje i 25 m silhuettpistol for herrer.

Det var 18 skyttere fra åtte nasjoner som deltok i konkurransen som ble avholdt 12. august 1932.

## OL-medaljer
* 1932  Los Angeles &ndash;  **Gull** i skyting, 25 meter silhuettpistol

## Eksterne lenker
*
Eric K. Shinseki

**Eric Ken Shinseki** (født 28. november 1942 i Lihue på Kauai i Hawaii i USA) var USAs krigsveteranminister i Barack Obamas regjering og tidligere general i den amerikanske hæren. Han var fra 1999 til 2003 Chief of Staff of the Army og den første amerikaner av asiatisk avstamning som innehadde denne posten.

## Referanser


## Eksterne lenker
*
Seun Kuti

**Oluseun Anikulapo Kuti** bedre kjent som **Seun Kuti** (født 11. januar 1983) er en nigeriansk musiker. Han er den yngste sønnen til den legendariske afrobeatpioneren Fela Kuti. Seun leder i dag sin fars tidligere orkester, Egypt 80. Seun Kuti var bare 8. år da han første gangen opprådde med Egypt 80.

## Diskografi
* 2007 *Think Africa* 
* 2008 *Many Things*

## Referanser


## Eksterne lenker
* 
* 
* 
*
Hubert Bland

**Hubert Bland** (født 3. januar 1855 i Woolwich, London, død 14. april 1914 i Eltham i London) var en engelsk sosialist og en av grunnleggerne av Fabian Society.

## Bakgrunn og liv
Hubert Bland var sønn av en romersk-katolsk forretningsmann. I sin barndom hadde han ambisjoner om en militær karriere. Farens tidlige død tvang ham imidlertid til å overta og drive familiens foretagende.

I 1877 møtte han den 19 år gamle kvinnen Edith Nesbit, en politisk elev og beundrer av William Morris. Hubert Bland og Nesbit giftet seg den 22. april 1880, og to måneder etterpå fikk de sønnen Paul.

Hubert Bland hadde samtidig et forhold med Alice Hoatson, og sammen fikk de to barn (Rosamund i 1886 og John i 1899) som begge ble oppdratt av Nesbit som hennes egne. Hubert Blant og Nesbit fikk tre barn: Paul (1880–1940), Iris (f. 1881) og Fabian (1885–1900), som døde 15 år gammel etter en operasjon der mandlene ble fjernet.

I oktober 1883 opprettet Bland, Nesbit, og kvekeren Edward Reynolds Pease en sosialistisk debatt-gruppen i London. Blant medlemmene var Havelock Ellis og Frank Podmore. Den 4. januar 1884 begynte de å kalle seg Fabian Society. Hubert Bland ledet det første møtet, og ble valgt til organisasjonens kasserer. Sammen med Edith Nesbit var han også redaktør av bevegelsens journal *Today*.

I 1885 ble Hubert Bland medlem av Den sosialdemokratiske føderasjon, men trakk seg etter å ha funnet synspunktene til Henry Hyndman for revolusjonære. I stedet forsvarte han «gradualisme» og gradvise sosiale reformer.

Han arbeidet som freelanser frem til 1889, da han ble fast spaltist i den radikale avisen *Manchester Sunday Chronicle*. I denne avisen og i flere pamfletter skrev han innlegg for Fabian Society. Bland forsvarte en blanding mellom sosialisme og britisk imperialisme. I *The Outlook* (1889) tok han til orde for nasjonalisering av produksjonsmidlene.

I 1893 ble han medlem av Independent Labour Party. Hans støtte til britisk imperialisme, spesielt under den andre boerkrigen, gjorde han upopulær både blant partimedlemmer og innenfor Fabian Society. Han hevdet at levevilkårene til den britiske arbeiderklassen var avhengige av imperiets opprettholdelse. Han hevdet også at dersom de britiske styrker tapte i Sør-Afrika ville det føre til «sult i enhver by i Storbritannia». I motsetning til de fleste sosialister var han også motstander av kvinnesak.

Hubert Bland underviste en tid ved London School of Economics. Fra 1899 levde ekteparet i Well Hall House, Eltham.

I 1911 begynte Hubert Bland gradvis å bli blind. Ute av stand til å arbeide, fikk han støtte til livets opphold av konen Edith, som på denne tiden var blitt en kjent poet og novelle-forfatter. *The Railway Children* (1906) er muligens hennes mest kjente verk. Bland døde av hjerteinfarkt den 14. april 1914 og ble gravlagt på kirkegården i Woolwich.
Mikhail Bulatov

**Mikhail Leontievitsj Bulatov** (russisk Михаил Леонтьевич Булатов) (født 6. desember 1760, død 2. mai 1825) var en russisk general, generalmajor fra 1799 og generalløytnant fra 1823. Bulatov deltok blant annet i den russisk-tyrkiske krig (1787–1792), finskekrigen og Napoleonskrigene.

## Referanser
Werner Meyer

**Werner «Kress» Meyer** (født 30. mai 1914, død 10. september 1985) var en sveitsisk håndballspiller som deltok i de olympiske leker 1936 i Berlin.

Meyer vant en olympisk bronsemedalje i håndball under OL 1936 i Berlin. Han var med på det sveitsiske laget som kom på tredjeplass i  håndballturneringen bak Tyskland og Østerrike. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Sveits vant to av fem kamper, i finalerunden som besto av fire lag, tapte de mot Østerrike med 6-11 og mot Tyskland med 6-16 men de vant over Ungarn med 10-5. Meyer spilte tre kamper i OL-turneringen.

## OL-medaljer
* 1936  Berlin &ndash;  Bronse i håndball (Sveits)

## Eksterne lenker
Cagney & Lacey

***Cagney & Lacey*** var en amerikansk drama- og kriminalserie som gikk på CBS fra 1982 til 1988. Hovedrollene som de to kvinnelige New York-etterforskerne Cagney & Lacey ble spilt av Sharon Gless og Tyne Daly. Andre sentrale roller ble spilt av Al Waxman, John Karlen, Carl Lumbly og Martin Kove. Serien ble skapt av Barbara Avedon og Barbara Corday.

Den vant Emmy-prisen for beste dramaserie, både i 1985 1986. Tyne Daly vant fire Emmy-priser for sin rolle i serien, mens Sharon Gless vant to. Gless vant i tillegg en Golden Globe for sin rolle.

Serien hadde premiere på NRK *[[Detektimen]]* den 7. desember 1984, og gikk til slutten av 1985.

## Handling
Serien handler om de to kvinnelige politietterforskerne Cagney og Lacey i New York City  og de utfordringer de møter både profesjonelt og privat.

## Om serien
*Cagney & Lacey* ble allerede i 1981 lagd som TV-film, da med Loretta Swit i rollen som Cagney. I TV-serien ble Cagney spilt av Meg Foster da produsentene av *[[M*A*S*H (TV-serie)|M*A*S*H ]]* nektet å løse Swit fra kontrakten. Meg Foster ble etter få episoder erstattet med Sharon Gless da produsentene syntes hun var for aggressiv og for lik Daly av utseende. De fryktet dessuten at hun ville bli oppfattet som lesbisk av tv-seerne.

Serien ble i perioden 1994-96 etterfulgt av fire TV-filmer, alle med Sharon Gless og Tyne Daly.

### Priser
**[[Emmy]]**
*1983 – Tyne Daly – For hovedrolle i dramaserie
*1984 – Tyne Daly – Hovedrolle i dramaserie
*1985 – Tyne Daly – Hovedrolle i dramaserie
*1985 – Karen Arthur – For regi (på episoden "Heat")
*1985 – Jim Gross – For beste klipping (på episoden "Who Said It's Fair?", part II.)
*1985 – Flere – For beste lydmix (på episoden "Heat")
*1985 – Patricia Green – For beste manus (på episoden "Who Said It's Fair?", part II.)
*1985 – Produsentene – For beste dramaserie
*1986 – Georg Stanford Brown – For beste regi (på episoden "Parting Shots")
*1986 – Sharon Gless – For hovedrolle i dramaserie
*1986 – John Karlen – For beste birolle i dramaserie
*1986 – Produsentene – For beste dramaserie
*1987 – Sharon Gless – For hovedrolle i dramaserie
*1988 – Tyne Daly – For hovedrolle i dramaserie

**[[Golden Globe]]**
*1986 – Sharon Gless – For hovedrolle i dramaserie

**Andre priser**
*1986 & 88 – Writers Guild of America
*1986 & 88 – Young Artist Awards (Bumper Robinson og Alyson Croft) (gjesteroller)
*1985, 86, 87 og 88 – Viewers for Quality Television Awards – (10 priser, fire av dem for beste dramaserie)
*1988 – Los Angeles Women in Film Festival – Lilian Gish Award til Sharron Miller for regi på ep. "Turn, Turn, Turn", part 2.
*1986 – Humanitas Prize – Robert Eisele (manus)
*1985 – Casting Society of America – En Artios til Diane Dimeo for beste casting
*1985 – American Cinema Editors – En Eddie til Geoffrey Rowland for klipping.

## I rollene

## TV-filmer
* *Cagney & Lacey* (1981) 
* *Cagney & Lacey: The Return* (1994)  
* *Cagney & Lacey: Together Again* (1995) 
* *Cagney & Lacey: The View Through the Glass Ceiling* (1995) 
* *Cagney & Lacey: True Convictions* (1996) 

## Referanser


## Eksterne lenker
* 
* Åpningsvignett (YouTube)
Joseph Cao

**Joseph Cao** (vietnamesisk navn: **Cao Quang Ánh**, født 13. mars 1967 i Saigon i Sør-Vietnam) er en advokat i New Orleans og politiker fra Det republikanske parti som i 2008 ble valgt til kongressrepresentant for Louisianas 2. kongressdistrikt. Dette er et distrikt som tidligere har stemt overveiende demokratisk, og ved valget i 2008 styrket demokratene sin stilling i det meste i USA. En viktig grunn til det utypiske utfallet i Louisiana var en lokal skandale knyttet til sittende kongressrepresentant.

Cao ble den første vietnamesisk-amerikaner i den amerikanske kongressen. Han kom til USA som flyktning i 1975 med sin mor og sine to søsken – faren ble tatt til fange i Vietnam og sendt til omskoleringsleir.

Cao ble utdannet i fysikk ved Baylor University i Texas, og ble deretter et medlem av jesuittordenen og tok mastergrad i filosofi ved Fordham University.  Cao underviste så i filosofi ved Loyola University New Orleans, der han tok juridisk doktorgrad i 2000.

Han ombestemte seg med hensyn til prestekallet og trådte ut av jesuittordenen, og engasjerte seg så som advokat i blant annet immigrasjonssaker.

## Referanser


## Eksterne lenker
* 
*
Fiat 508

**Fiat 508** var en bilmodell fra den italienske bilprodusenten Fiat, som ble produsert fra 1932 til 1937. Modellen erstattet Fiat 509, som ble tatt ut av produksjon allerede i 1929. Bilen var utstyrt med en firesylindret rekkemotor og tretrinns girkasse, hadde en toppfart på 80 km/t og bød på plass for fire passasjerer. Produksjonsantallet var omkring 113&nbsp;000 eksemplarer, mesteparten produsert på Centralne Warsztaty Samochodowe-fabrikken i Polen. Fiat 508 ble også produsert av SAFAF (Société Anonyme Française des Automobiles Fiat) i Frankrike, da under navnet *Simca-Fiat 6cv*.

## Eksterne lenker
*
Wytch Farm

**Wytch Farm** er et oljefelt og prosesseringsanlegg i Purbeck distriktet i Dorset, England. Det er største onshore oljefelt i Vest-Europa. Anlegget, som er operert av BP, er skjult i en conifer skog på Wytch Heath på sørkysten av Poole Harbour, 3 km nord for Corfe Castle. Olje og gass blir eksportert gjennom rørledning.

Feltet ble funnet av British Gas Corporation i desember 1973 og startet produksjon av olje i 1979.
Dagangfeltet

**Dagangfeltet** er et stort oljefelt i Folkerepublikken Kina. Det ligger i byprovinsen Tianjin.

Sammen med det mest nærliggende av Bohaifeltene har det en årlig oljeproduksjon på 12 millioner tonn.

## Kilder
* http://en.chinagate.com.cn/english/208.htm
Henry Theodore Tuckerman

**Henry Theodore Tuckerman** (født 20. april 1813, død 17. desember 1871) var en amerikansk forfatter, dikter og litteratur- og kunstkritiker.

## Bibliografi
* *The Italian Sketch-Book* (1835)
* *Isabel, or Sicily: a Pilgrimage* (1839)
* *Rambles and Reveries* (1841)
* *Thoughts on the Poets* (1846)
* *Artist Life, or Sketches of American Painters* (1847)
* *Characteristics of Literature* (1849–51)
* *The Optimist* (Essays, 1850)
* *Life of Commodore Silas Talbot* (1851)
* *Poems* (Gedichte; 1851; Digitalisat)
* *A Month in England* (Reiseskizze, 1853; Digitalisat)
* *Memorial of Horatio Greenough* (1853)
* *Leaves from the Diary of a Dreamer* (1853)
* *Mental Portraits, or Studies of Character* (1853; utvidet utgave i 1857 som *Essays, Biographical and Critical, or Studies of Character*; samling med biografiske essay; Digitalisat)
* *The Character and Portraits of Washington* (1859)
* *America and Her Commentators* (1864; Digitalisat)
* *A Sheaf of Verse Bound for the Fair* (Dikt; 1864; Digitalisat)
* *The Criterion, or the Test of Talk about Familiar Things* (1866; Essay; Digitalisat)
* *Maga Papers about Paris* (1867)
* *Book of the Artists* (1867)
* *Life of John Pendleton Kennedy* (1871)

## Referanser
Museum Vest

Stiftelsen **Museum Vest** ble etablert i 2005 som et resultat av den nasjonale musemsreformen, og er en sammenslåing av flere tidligere selvstendige museer. Øyvind Stang er direktør for Museum Vest, som består av følgende avdelinger:

* Det Hanseatiske Museum og Schøtstuene (Bergen)
* Norges Fiskerimuseum (Bergen)
*Bergens Sjøfartsmuseum (Bergen)
* Nordsjøfartmuseet (Øygarden)
* Herdla museum (Askøy)
* Kystmuseet i Øygarden (Øygarden)
* Fjell festning (Øygarden)
* Bjørn West Museet (Matre)

Museum Vest har avdelinger i kommunene Øygarden, Askøy, Bergen og Masfjorden. Hovedtemaene museet arbeider med er som følger:

* Kysten og havet som økosystem, livsgrunnlag og ferdselsåre
*Okkupasjon, krig og menneskerettigheter.
* Handels- og sjøfartsbyen Bergen

Museum Vest tilbyr undervisning til skoler og barnehager (gjennom Museumslosen), i tillegg til ordinære omvisninger i de faste utstillingene.

## Eksterne lenker
* Museum Vest
Liaohefeltet

**Liaohefeltet** er Folkerepublikken Kinas tredje største oljefelt. Det ligger rundt de nedre deler av elven Liao He. Det begynte sin produksjon av olje i 1960-årene. De påviste utnyttbare reserver er på over 90 millioner tonn. 

## Kilder
* http://en.chinagate.com.cn/english/208.htm
Carlos Borja

**Carlos Borja Morca** (født 23. mai 1913 i Guerrero, død 25. november 1982 i Guadalajara) var en meksikansk basketballspiller som deltok i de olympiske leker 1936 i Berlin.

Borja vant en olympisk bronsemedalje i basketball under OL 1936 i Berlin. Han var med på det meksikanske laget som kom på tredjeplass i  basketturneringen. Det var første gang basketball var olympisk sport. Tjuetre lag deltok i turneringen, som ble avviklet i perioden 7. og 14. august. Mexico vant over Italia med 37–17 i kvartfinalen, men tapte semifinalen med 10–25 til USA som siden vant finalen. I bronsefinalen møtte de Polen, som Mexico slo med 26–12. Borja spilte alle seks kampene i OL-turneringen.

## OL-medaljer
* 1936  Berlin &ndash;  Bronse i basketball  Mexico

## Referanser


## Eksterne lenker
*
Graham Wallas

**Graham Wallas** (født 31. mai 1858 i Monkwearmouth, Sunderland, død 9. august 1932) var en engelsk sosialist, sosialpsykolog, pedagog og leder av Fabian Society.

Wallas ble utdannet ved Shrewsbury School og Corpus Christi College ved University of Oxford. Ved Oxford forkastet Wallace enhver religion og ble en tilhenger av rasjonalisme. Han underviste ved Highgate School i London frem til 1885, da han trakk seg tilbake for å unngå å delta i nattverden i egenskap av president i Rationalist Press Association.

I april 1886 ble han medlem av Fabian Society, og slo dermed følge med sine nære venner Sidney Webb og George Bernard Shaw. I 1904 trakk han seg fra organisasjonen i protest mot den fabianske støtten til Joseph Chamberlains tariff-politikk.

Wallace underviste i det nyopprettede London School of Economics fra 1895.

## Arbeider
* *Property Under Socialism* (1889)
* ''Human Nature in Politics''  Fullstendig utgave (1908)
* *The Great Society* (1914)
* *Our Social Heritage* (1921)
* *The Art of Thought* (1926)

## Referanser


## Kilder
* Martin Wiener: *Between two worlds : The political thought of Graham Wallas*, Oxford: Clarendon Press, 1971.
Stein Bagger

**Stein Bagger** (født 1967) er en bedrageridømt dansk forretningsmann. Han var administrerende direktør for det danske firmaet IT Factory. Han ble kjent da han på mystisk vis forsvant fra Dubai 27. november 2008. Bagger ble på det tidspunktet mistenkt for å ha bedratt selskapet for minst 500 millioner danske kroner. Som konsekvens av dette begjærte IT Factory seg konkurs 1. desember samme år og Bagger ble etterlyst av Interpol. 4. desember ble Stein Bagger siktet for bedrageri og dokumentforfalskning av særlig grov karakter av inntil en milliard kroner. Han ble arrestert i California i USA 6. desember, og erklærte seg 16. desember samme år skyldig i bedrageri og dokumentforfalskning. Han ble 12. juni 2009 dømt til syv års ubetinget fengsel.

## Nasjonalitet
Bagger har i norske medier blitt beskrevet som norskfødt, mens Interpol har registrert hans fødested som Frederiksberg i Danmark. Hans far er forfatteren Rolf Bagger.

## Utdannelse og yrkesbakgrunn
Bagger gikk i grunnskolen ved Kregme kommuneskole mellom 1973 og 1981. Fra 1981, da han var 14 år, til 1984, gikk han i lære som smed på Stålvalseværket. Han jobbet som profesjonell kroppsbygger mellom 1984 og 1991, og jobbet i denne perioden også som «aktivitetsguide» på Tenerife og Mallorca for charterselskapet Spies Rejser.

I 1991 grunnla han selskapet ARC, som han var administrerende direktør for frem til 1993. I 1993 grunnla han konsulentselskapet Future Quality Systems. Selskapet ble avviklet i 1997. Bagger grunnla deretter selskapet Masterframe, som han ledet til 2001. Han var senere administrerende direktør i IT Factory fra 2001 til selskapet ble slått konkurs i 2008.

## Falsk doktorgrad
Bagger har fremsatt påstander om at han har
* Bachelor i regnskap og økonomi
* Mastergrad i Business Administration.
* Ph.d.-grad i International Business.

I forbindelse med bedragerisaken og Baggers forsvinning, har det blitt sådd alvorlig tvil om disse opplysningene. Hans påståtte doktorgrad har ikke latt seg oppdrive. Det påståtte universitetet hvor han hevder å ha tatt graden, «San Francisco Technical University», viser seg å være uakkreditert og registrert på en boligadresse. Bagger skal ha instruert en amerikansk kunstner bosatt i Danmark, Vicki Lang, til å late som hun var resepsjonist ved dette «universitetet», og «bekrefte» opplysningene om hans doktorgrad i en telefonsamtale som skulle høres av journalisten Dorthe Toft. Bagger skal ha innbilt Vicki Lang at han bare hadde hjulpet «San Francisco Technical University» å utdanne resepsjonister, og at den fingerte telefonsamtalen var et ledd i dette.

## Referanser
Franja d’Aragó

**Franja d'Aragó** (katalansk for «Aragón-stripa», også kalt *Franja de Ponent*, «Den vestlige stripa»; aragonesisk: *Francha d'Aragón* eller *Francha Oriental*; spansk: *Franja de Aragón*) er et begrep som brukes for å referere til den vestlige, katalanskspråklige delen av Aragón, langs grensa til Catalonia. Følgende comarcaer regnes vanligvis å utgjøre Franja d'Aragó: Ribagorza, La Litera, Bajo Cinca, Bajo Aragón-Caspe, Bajo Aragón og Matarraña.

Begrepet *Marques de Ponent* ble tatt i bruk i 1929, av den katalanske geografen Pau Vila, for å referere til dette området. Første gang begrepet *Franja de Ponent* dukka opp, var i andre halvdel av 1970-tallet.
Hanna Relling Berg

**Hanna Lovise Relling Berg** (født 1. oktober 1958 i Sykkylven) er ansvarlig redaktør i *[[Sunnmørsposten]]*.

## Karriere
I 1985 ble hun fast ansatt i Sunnmørsposten, først som journalist ved lokalkontoret i Ørsta/Volda og deretter ved hovedkontoret i Ålesund. Hun spesialiserte seg på journalistikk om forskning og helse.

Før hun i 2007 ble ansvarlig redaktør hadde Relling Berg flere redaksjonelle lederposisjoner. Hun var gruppeleder/reportasjesjef i 4 år, og kultur- og featureredaktør i 6 år. 

Hun er styremedlem  i Norsk Telegrambyrå. Fra 2018 er hun leder i Norsk Redaktørforening.

## Familie
Relling Berg vokste opp i Sykkylven. Faren Ingmar Relling (1920&ndash;2002) var møbeldesigner og moren Sollaug Relling (1923&ndash;2006) var sykepleier. Etter Examen artium ved Stranda vidaregåande skule, studerte hun blant annet norsk ved Høgskolen i Volda.

Da hun giftet seg med Frode Berg i 1981, tok hun etternavnet Berg. Sammen har de to barn, forfatteren Sunniva Relling Berg er deres datter.

## Referanser
El Carxe

**El Carxe** (spansk: *El Carche*) er et fjellfylt område i Murcia i Spania, mellom kommunene Jumilla og Yecla. Det har i alt 182 innbyggere (2005).

Navnet brukes også for et litt større område, som omfatter kommunene Yecla, Jumilla og Abanilla, med til sammen 533 innbyggere (2005). Dette området er det eneste i Murcia hvor det snakkes valenciansk (katalansk). Språket er imidlertid ikke offisielt i El Carxe, men området regnes som en del av De katalanske landa.
Slaget ved Oravais

**Slaget ved Oravais** var et slag under finskekrigen som fant sted den 14. september 1808 ved byen Oravais i dagens Finland. Slaget markerte et avgjørende punkt i finskekrigen, det ble vurdert å være Sveriges siste sjanse til å vinne konflikten. Slaget ved Oravais var det blodigste slaget under hele krigen, av de totalt 12&nbsp;500 soldatene som deltok fra begge sider var det 2&nbsp;300 døde eller sårede.

## Bakgrunn

I begynnelsen av krigen hadde de svenske styrkene utover vinteren og våren trukket seg tilbake til Uleåborg, for å gå på offensiven på sommeren 1808. De svenske styrkene klarte å slå tilbake de russiske styrkene og nå Savolax, på tross av tapet av Sveaborg. I august 1808 hadde de russiske styrkene fått forsterkninger og ble etterhvert tallmessig overlegne, de underlegne svenske styrkene måtte igjen trekke seg tilbake nordover. Oberst Georg Carl von Döbeln ble sendt i front til Nykarleby for å hindre en omringing fra fremrykkende russiske styrker. En russisk styrke ble stoppet av von Döbeln sør for Nykarleby, i slaget ved Jutas. 

Samtidig med slaget ved Jutas forfulgte den russiske hovedstyrken svenskene og marsjerte nordover fra Vasa. I front for russerne var den energiske generalen Jakov Petrovitsj Kulnev og hans styrker var de første som kom i kamp med de svenske styrkene.

## Slaget

De første skuddene i det som ble kjent som slaget ved Oravais ble utvekslet mellom svenske og russiske styrker på morgenen den 14. september, mellom Kulnevs styrker og en svensk forpost ved en bro i skogen. I det skuddvekslingen ble mer intens så ble den svenske stillingen forsterket samtidig som den russiske hovedstyrken ankom. Kampen fortsatte med store tap på begge sider inntil situasjonen ble uholdbar for de svenske styrkene og de trakk seg tilbake til sine forsvarsstillinger klokken 10 på formiddagen. Retretten ble dekket av en enkelt kanon, kommandert av den 15 år gamle fenriken Wilhelm von Schwerin. 

## Eksterne lenker

* Om slaget, fra byen Oravais (svensk)
* Hovedsider for Oravais Historiska Förening (svensk)
Forties pipeline system

**Forties pipeline system** (FPS) er et nett av rørledninger i Nordsjøen som transporterer 30 prosent av den britiske Nordsjøoljen, eller 700,000 fat per dag. 
Den eies og driftes av BP, som beholdt anlegget da de solgte Fortiesfeltet til Apache Corp. i 2003. Femti virksomheter knyter BP's eksport linjer til FPS enten direkte eller via hubs, og knutepunktet er ofte enten Forties Charlie eller Forties Unity.

FPS består av en 36" rørledning som går fra Apache Corp.s Forties Charlie plattform. Rørledningen fører råoljen 169 km gjennom Forties Unity riser plattform, til terminalen ved Cruden Bay. Derfra føres råoljen til processanlegget ved Kinneil, Grangemouth.

## Referanser


## Eksterne lenker
* Forties Pipeline System
Gavino Matta

**Gavino Matta** (født 9. juni 1910 i Sassari på Sardinia, død 20. januar 1954) var en italiensk bokser som deltok i de olympiske leker 1936 i Berlin.

Matta vant en olympisk sølvmedalje i boksing under OL 1936 i Berlin. Han kom på andreplass i den letteste vektklassen, fluevekt (50,8&nbsp;kg), i finalen tapte han til han Willi Kaiser fra Tyskland. Det var 24 boksere fra 24 nasjoner som stilte i den letteste vektklassen som ble avviklet i perioden 10. til 15. august 1936.

## OL-medaljer
* 1936  Berlin -  Sølv boksing, fluevekt   Italia

## Referanser


## Eksterne lenker
*
Cruden Bay

**Cruden Bay** er en landsby i Skottland, på nordkysten til Bay of Cruden i Aberdeenshire, 26 miles Nord for Aberdeen.

Like sør for Slains Castle, Cruden Bay var slagsted mellom dansker og skotter under kong Malcolm II i 1012. Navnet kommer opprinnelig fra gælisk *Croch Dain* (slakt av dansker).

Idag tiltrekker Cruden Bay turister med hoteller og golfbane. Stedet har en lang strandlinje som ble berømt da flygeren Tryggve Gran gjorde første soloflyving over Nordsjøen.

Cruden Bay er ilandføringssted for Forties pipeline system, som fører råolje 169 km gjennom Forties Unity riser plattform, til terminalen ved Cruden Bay. Derfra føres råoljen til raffineringsanlegget ved Kinneil, Grangemouth.

## Referanser
Haukås musikklag

**Haukås Musikklag** (**HML**) er et musikkorps stiftet 8. mars 1919 med Jonas Falkanger som formann og styrende kraft. I 1921 bygde musikklaget *Haukås Musikkhus* på dugnad. Huset i Breisteinkrysset, nord i Åsane/ Bergen, er fortsatt eid av korpset. Huset har gjennomgått store ombygginger og utvidelser i 1952 og 1980. Korpset har brassband besetning og er tilknyttet Norges Musikkorpsforbund.

Korpset har deltatt i norgesmesterskap. I sitt tredje forsøk fikk korpset 2. plass i 2. divisjon 1982. I 1991 ble det 2. plass i 3. divisjon. I 2003 ble det 3. plass i 2. divisjon. I 2004 ble det førsteplass i 3. divisjon, og opprykk. I 2005 ble det førsteplass i 2. divisjon, og videre opprykk. I 2006 ble det 7. plass i 1. divisjon, korpsets hittil beste plassering.

## Referanser


## Eksterne lenker
* 
* Haukås Musikkhus
*
Francisco Martínez

**Francisco «El Quico» Martínez Cordero** (født 30. juni 1910 i Ciudad Juárez, død 1993) var en meksikansk basketballspiller som deltok i de olympiske leker 1936 i Berlin.

Martínez vant en olympisk bronsemedalje i basketball under OL 1936 i Berlin. Han var med på det meksikanske laget som kom på tredjeplass i  basketturneringen. Det var første gang basketball var olympisk sport. Tjuetre lag deltok i turneringen, som ble avviklet i perioden 7. og 14. august. Mexico vant over Italia med 37–17 i kvartfinalen, men tapte semifinalen med 10–25 til USA som siden vant finalen. I bronsefinalen møtte de Polen, som Mexico slo med 26–12. Martínez spilte seks kamper i OL-turneringen.

## OL-medaljer
* 1936  Berlin &ndash;  Bronse i basketball  Mexico

## Referanser


## Eksterne lenker
*
Fortiesfeltet

**Fortiesfeltet** er det største oljefelt i Nordsjøen. Det ble funnet på 1960-tallet og startet produksjon i 1975 med BP som eier. Da BP solgte feltet i 2003, estimerte de STOIIP til 4.2 milliarder fat. Apache Corporation som kjøpte feltet, fant ytterligere 800 millioner fat, og forlenget levetiden med minst 20 år.  BP gjorde allikevel en god handel siden de eier Forties pipeline system.

Det er fem stasjonære plattformer rundt feltet, Forties Alpha, Forties Bravo, Forties Charlie, Forties Delta og Forties Echo. En riser plattform ligger vest, Forties Unity, som fremdeles eies av BP.

## Se også
*Liste over olje- og gassfelt på britisk kontinentalsokkel
Hjørnetann

**Hjørnetennene** er tennene som sitter mellom fortennene og forjekslene hos pattedyr og deres primitive slektninger. De er de fremste tennene på maxillen i overkjeven og sammen med de andre tennene i underkjeven. Hos rovpattedyr og mange andre dyrearter er disse tennene forlenget og som oftest dolkeformede. Da kalles hjørnetennene gjerne hoggtenner. Det latinske navnet *canines* stammer fra den vitenskapelige navnet på hundedyrene, som forøvrig alle har hoggtenner.

## Funksjon
Hos de fleste dyr med velutviklede hjørnetenner brukes disse til å drepe byttedyr eller i kamp mellom individer av samme art. Slike hjørnetenner kalles hoggtenner. Hos noen planteetere slik som moskushjort og hest forekommer hjørnetenner bare hos hannene og tjener en funksjon som våpen i kamper om dominans og territorium. Hos svin har begge kjønn tenner som vokser hele livet, og tjener som forsvarsvåpen.

Hos primater er hjørnetennene generelt godt utviklet, særlig hos hannene. Utviklingen til små hjørnetenner hos menneske er av relativt ny dato, og hjørnetennene har større og kraftigere røtter enn selv jekslene. Medregnet rota er hjørnetennene de tyngste tennene hos oss.

## Hjørnetenner hos pattedyr
Hjørnetennenene i overkjeven er de fremste tennene på *[[Os Maxillare]]*, tennene som sitter på *[[Os Premaxillare]]* er alltid fortenner. Selv om også andre virveldyr har tenner på *Os Premaxillare*,og derved nødvendigvis har en tann som sitter fremst på denne konkkelen, er det i dag bare hos pattedyr at disse tennene er markant lengre og spissere ennde øvrige tennene i tanngarden. Pattedyrenes forfedre, de pattedyrliknende krypdyrene fra tidsepoken perm hadde imidlertid gjerne et helt batteri med huggtener i overkjeven, de både de to eller tre første tennene var lange og spisse, slik som hos seiløglen *[[Dimetrodon]]*.

De fleste pattedyr har fire hjørnetenner (en i hver kjevekvadrant). Hjørnetennenen er enklere i bygning enn de andre tennene, og er mer eller mindre kjegleformet i alle grupper de de kan identifiseres. Hos noen grupper (som moskushjort og hest) mangler hjørnetennene i underkjeven, og hos gnagere og mange klovdyr mangler hjørnetennene helt. Hjørnetennene i underkjeven gjerne noe mindre. Hos noen mennesker forekommer det et lite opphold i tannrekken i overkjeven mellom bakre fortenner og hjørnetennene. Dette kalles et «diastema» og er vanlig hos dyr med store hjørnetenner, slik som sjimpanser.

## Flere bilder

 Fil:Illu mouth.jpg|Munnhulen med tenner
 Fil:Gray157.png|Venstre overkjeve, utsiden
 Fil:Gray187.png|Undersiden av hodeskallen, nedenfra


## Se også
* Forjeksler
* Jeksler

## Referanser
Apache Corp.

**Apache Corporation** er et olje- og gasselskap med hovedkontor i Houston i Texas.

Apache er et stort multinasjonalt selskap, med regionalkontorer og virksomheter i Argentina, Australia, Canada, Egypt og Storbritannia Nordsjøen. 

I 2008 var markedsverdien til Apache 31 milliarder amerikanske dollar. Selskapets reserver er halvt om halvt med olje og naturgass.
## Eksterne lenker
* 
*
Herregårdsbakken (Larvik)

**Herregårdsbakken i [[Larvik]]** går mellom Herregårdssletta og Jegerborgsgate/Kristian Fredriksvei. Den starter ved Herregården, som greven Ulrik Fredrik Gyldenløve fikk satt opp i andre halvdel av 1600-tallet. 

## Bygninger

#### Herregårdsbakken 1
Nederst i bakken ligger det tidligere Larvik bedehus, som ble bygd i 1875. Det ble ervervet høsten 2013 av Pål Taklo og ombygd til restaurant ved navn «Bedehuset». Åpnet 1. juli 2016.

#### Herregårdsbakken 2B
Øverst i bakken ligger den gamle politimesterboligen, som ble stormet av en rasende folkemengde i 1903, etter en dramatisk hotellbrann i Storgata, der ei ung jente brant inne. Politimester Salicath hadde nektet å utføre en redningsaksjon som han anså å være for risikabel.

## Navnene
Nederst i bakken finner vi navnene til en greve og seks konger hugget inn i fjellet. Det starter med Ulrik Fredrik Gyldenløve i 1674,videre Christian V i 1685, Frederik IV 1704, Christian VI 1733, Frederik V 1749, Haakon VII 1946 og slutter med Olav V 1971.


Fil:UFGL.JPG|VFGL 1674 (Ulrik Fredrik Gyldenløve)
Fil:C5_1685.JPG|ANNO 1685 DEN 29 MAY FRA IUTLAND C5 KOM TIL WANDS OG OFUER DOFRE FIELD AD TRUNDHIEMB GICK TIL LANDS OM RIGET INDEN SKIERDS HAND SIDEN WEYEN TOG OG HER I FRA TIL SKIBS IGIEN TIL DANMARCH DROG DEN 15 JULY
Fil:F4_1704.JPG|SAA LÆNGE FIELDE STAAR KONG FRIDERIC DEN FIERDE BLANT KLIPER PRIISES FOR EN KLIPPE OG ET GIERDE ISÆR I DETTE FIELD HANS TAK SKAL ÆVIG STAAE FORDI TIL LAVRWIGS EGN HAND ALLER NAADIGST SAAE ANNO:1704
Fil:C6_1733.JPG|ANNO 1733 DEN 2 IUNY KOM OG KONG C6 TIL VORT LAND OG REISTE RIGET OM TIL LANDS OG OVER WAND HAND MED SIG DRONNINGEN OG MARGREVINDEN HENDES MODER TOG OG HERFRA HIEM IGIEN TIL DANNEMARKS RIGE DROG DEN 7 SEPT: 1733
Fil:F5_1749.JPG|DA KONG FRIDERIC DEN FEMTE VAAGET SIG PAA SØE OG VAND SAADANT LAVRWIG ALDRIG GLEMTE HVOR HAND TRAADDE FØRST PAA LAND HELE LANDETS FOLKE SKARE RAABTE DA AF HIERTE ROD KONGEN STEDSE GVD BEVARE SOM ER STOER OG EYEGOD ARRIWEREDE HID TIL NORGE DEN 28 MAII RETOVNEREDE TIL DANNEMARCK 11 IULII 1749
Fil:F5_2.JPG|GAA NOGLE SKRIT I NORD DER VIDNER BIERGETS ORD AT FOLKET IKE GLEMTE KONG FRIDERIC DEN FEMTE
Fil:H7_1946.JPG|HAAKON 7 GJESTET LARVIK PÅ BYENS 275 ÅRSDAG DEN 29 SEPTEMBER 1946 OG BLE HYLLET AV TAKKNEMLIGE BORGERE FORDI HAN VERGET NORGES FRIHET, LYKKE, ÆRE, VAR STOR I MOTGANG, STERK I NØD, RANK I STRID OG TRO I FRED, ETT MED SITT FOLK.
Fil:O5_1971.JPG|PÅ BYENS 300 ÅRSDAG, DEN 29. SEPTEMBER 1971, VAR KONG OLAV V VÅR GJEST. VI HYLLET OG TAKKET HAM SOM IDRETTENS VENN, FOR NORSKHET I GJERNING OG SINN, FOR KLOKSKAP I KRIG, FOR VIDSYN I FRED, EN KONGE I PAKT MED SIN TID.


## Kilder
*Nyhus, Per: *Larvik A–Å*, Østlands-Posten, Larvik 1999, s. 230.

## Eksterne lenker
*
Heinz Pollay

**Heinz Pollay** (født 4. februar 1908 i Köslin, død 14. mai 1979 i München) var en tysk rytter som deltok i de olympiske leker 1936 i Berlin og 1952 i Helsingfors.

Pollay ble olympisk mester to ganger under OL 1936 i Berlin. Han vant både den individuelle dressurkonkurransen med hesten «Kronos» og lagkonkurransen. De andre deltakere på dressurlaget var Friedrich Gerhard på «Absinth» og Hermann von Oppeln-Bronikowski på «Gimpel».

Seksten år senere, under sommer-OL 1952 i Helsingfors vant han en bronsemedalje i dressur med det tyske dressurlaget.

Det var Pollay som avla Dommereden ved sommer-OL 1972 i München.

## OL-medaljer
* 1936  Berlin –  **Gull** i hestesport, dressur  Tyskland
* 1936  Berlin –  **Gull** i hestesport, dressur lagkonkurranse  Tyskland
* 1952  Helsingfors-  Bronse i hestesport, dressur lagkonkurranse  Tyskland

## Referanser


## Eksterne lenker
*
Friedrich Gerhard

**Friedrich Gerhard** (født 24. juli 1884, død 16. mai 1950) var en tysk rytter som deltok i de olympiske leker 1936 i Berlin.

Gerhard ble olympisk mester under OL 1936 i Berlin. Han var med på det tyske laget som vant dressurkonkurransen. Laget besto av Heinz Pollay på  hesten «Kronos», Hermann von Oppeln-Bronikowski på «Gimpel» og Gerhard på «Absinth». I den individuelle dressurkonkurransen kom Gerhard på andreplass bak sin landsmann Heinz Pollay.

## OL-medaljer
* 1936  Berlin -  **Gull** i hestesport, dressur lag  Tyskland
* 1936  Berlin -  Sølv i hestesport, dressur  Tyskland

## Referanser


## Eksterne lenker
*
Hermann von Oppeln-Bronikowski

**Hermann Leopold August von Oppeln-Bronikowski** (født 2. januar 1899 i Berlin, død 19. september 1966 i Gaißach i Bayern) var en tysk general som deltok i første og andre verdenskrig.

Han var også deltaker i de olympiske leker 1936 i Berlin der han tok en gullmedalje.

## Liv og virke
### Bakgrunn
Han nedstammen fra den gamle adelsslekten *Oppeln-Bronikowski* fra Lausitz med stammhus ved samme navn ved Löbau i Oberlausitz, første gang kjent fra skriflig kilde i 1261. Hermann var sønn av sin far ved samme navn, den preussiske * [[general der Infanterie]]* Hermann von Oppeln-Bronikowski (1857–1925) og hans hustru Marianne, født Boehmer (1878–1971).
### Virke i det militære
Oppeln-Bronikowski tjenestegjorde etter første verdenskrigs utbrudd som frontoffiser i Frankrike. Etter krigen var han fra 1920 kavaleri-offiser i Reichswehr.

Ved utbruddet av annen verdenskrig (1939) var han kommandør for en rekognoseringsavdeling som rykket inn i Polen, og fra 1941 til 1945 var han stridsvognskommandør i Wehrmacht.

Etter å ha blitt såret i 1943 på Østfronten og påfølgende lasarettopphold ble Oppeln-Bronikowski i 1944 kommandør i Panzer-Regiment 100 i 21. Panzer-Division i Normandie. Von Oppeln anførte et motangrep med sine stridsvogner mot de invaderende styrker umiddelbart etter D-dagen, og ble fortalt av sin overordnede at dersom de ikke klarte å kaste britene tilbake til havs, ville krigen være tapt. Noen av hans tanks klarte å nå frem til kysten, men de måtts kort etter trekke seg tilbake, slik at motangrepet slo feil.. 

I var han 1945 kommandør i 20. Panzer-Division ved kampene i Schlesien. Han ble forfremmet til generalmajor den 30. januar. I april 1945 startet han med sine enheter under slaget ved Bautzen en vellykket avlastningsoffensiv og gjenerobret Bautzen, som var blitt delvis inntatt av sovjeterne. 

Etter kapitulasjonen 8. mai 1945 kom han først i amerikansk og så i britisk krigsfangenskap, en del av tiden i Internierungslager Staumühle, frem til han ble frigitt den 4. juli 1947.

Han var en av dem som Cornelius Ryans intervjuwt da han forberedte sin bok *[[The Longest Day (bok)|The Longest Day]]* om landgangene i Normandie. 

Etter krigen var han sivil rådgiver for oppbyggingen av Bundeswehr.

Han døde av hjerteslag i 1966.

### Sportsmann
Oppeln-Bronikowski ble olympisk mester under OL 1936 i Berlin. Han var med på det tyske laget som vant dressurkonkurransen. Laget besto av Heinz Pollay på hesten «Kronos», Oppeln-Bronikowski på «Gimpel» og Friedrich Gerhard på «Absinth».

## OL-medaljer
* 1936  Berlin -  **Gull** i hestesport, dressur lag  Tyskland

## Referanser


## Eksterne lenker
*
STOOIP

**STOOIP**, **Stock Tank Original Oil In Place**, eller **STOIIP**, **Stock Tank Oil Initially In Place**, som er olje på stedet før produksjonsstart. *Stock tank* refererer til lagringstanken for olje etter produksjon.

Olje på stedet må ikke forveksles med oljereserve, som er det teknisk og økonomisk gjenvinnbare oljevolumet i reservoaret. Gjenvinning i oljefelter ligger vanligvis mellom 10 og 60 prosent; enkelte er over 80 prosent.

## Referanser
UTC−09.30

**UTC&minus;09.30** er et belte av tidssoner som ligger ni timer og tretti minutter etter standardtiden UTC. I 2008 omfattet UTC−09.30 følgende områder:

## Som standard tid (hele året)
* **** - Marquesastid (MART)
** Marquesasøyene
Orinocobeltet

**Orinocobeltet** (spansk: *Faja Petrolifera del Orinico*) er en forekomst av oljesand ved Orinoco i Venezuela. Det er antagelig verdens største forekomst av oljesand ved siden av Athabasca Tar Sands i Alberta i Canada. Området strekker seg rundt 600 kilometer fra øst til vest, og dekker et areal på 55&nbsp;314 km². Venezuelas oljeforekomster på om lag 1,2 billioner fat befinner seg hovedsakelig i dette området.
Greverud

**Greverud** er et strøk- og lokalsenter i Nordre Follo kommune. Greverud ligger ca. 5 km sør for Kolbotn, og ca. 15&nbsp;km sør for Oslo sentrum. Greverud har rundt 4500 innbyggere, mens den 200&nbsp;km² store kommunen Nordre Follo rommer 58&nbsp;000 innbyggere. Greverud har en jernbanestasjon på Østfoldbanen, ca. 22 minutters togtur fra Oslo sentrum.

I sentrum av Greverud ligger Greverudsenteret. Her er det et utvalg butikker og restauranter. På nordsiden av Greverudsenteret ligger Greverud kirke, en kirke av teglstein som ble bygget i 1967.

## Historie
Greverud (Greifarrud) gård ble trolig ryddet i tidlig middelalder, antagelig på 1000-tallet, etter å ha vært en del av urgården Fløysbonn, og senere Sætre.

I 1289 ble Greverud (Greivarud i Follo) bygslet fra hertug Haakon Magnus (senere konge) til Arne Gasse.  Skinnbrevet forutsetter at kongen selv skulle få igjen halve gården etter at denne var ryddet. Arne Gasse fikk vestre del av gården som hadde sundtoll- og fiskerettigheter i Gjersjøen.

Østre Greverud gård ligger sentralt ved Kongeveien, og ble postgård i 1672.

## Skole

På Greverud finner du Flåtestad skole, som stod ferdig i 2004. I 2006 hadde skolen ca. 270 elever fordelt på tre trinn.

Skolen var gjennom prosjektet «Den digitale skole» i 2005 den første i landet der ungdomsskoleelever fikk laste ned, besvare og levere eksamensbesvarelser på PC.

Greverud skole ligger på Oppegård litt sør for Greverud sentrum. Den eldste delen av Greverud skole stod ferdig i 1921. Siden er skolen blitt bygget på både i 1971 og 1986.

## Kommunikasjoner

Greverud holdeplass (åpnet 1939) på Østfoldbanen har jernbaneforbindelse mot Oslo og Ski. I tillegg betjenes området av busslinje 580  Kolbotn stasjon – Ski stasjon og i rushtiden av 82E Jernbanetorget - Oppegård stasjon. Riksvei 152 er hovedveien gjennom området.

## Idrett

Ved Greverudsenteret ligger det en stor fjellhall med blant annet flere tennisbaner, sandvolleyballbaner, fotballbane og innebandybane. Kolbotn Taekwon-do-klubb har sine lokaler innerst i fjellhallen.  I tillegg så har Multisportssenteret ABOX lokaler i fjellhallen hvor du kan trene styrke, aerobic og spinning.

Greverud går under Oppegård Idrettslag, som er et gammelt og tradisjonsrikt idrettslag. Oppegård idrettslag består av følgende grupper:
* Bordtennis
* Fotball
* Friidrett
* Håndball
* Oldemanslauget
* Ski
* Trimgruppa
* Turn og barneidrett
* Innebandy

På Østre Greverud ligger det en 18-hulls golfbane som om vinteren blir brukt til skiløyper. Skiforeningen og Skigruppa/Oppegård Idrettslag sørger for full snøproduksjon og arrangementer på golfbanen om vinteren, og stedet er blant de første stedene det kommer skiløyper i Follo.

De mest kjente idrettsutøverne fra Oppegård idrettslag er Arne Post og Helene Olafsen.

## Kultur

Nordre Greverusmannskor kan nok sies å utøve en form for kultur. Gregos er for mange det kulturelle samlingspunktet, og består av mennesker i alle aldre, menn såvel som kvinner. Koret holder regelmessige øvinger og konserter i Greverud kirke, som ligger sentralt vis-à-vis Greverudsenteret. 

## Referanser
Rolls-Royce Silver Wraith

**Rolls-Royce Silver Wraith** er en bilmodell fra den britiske bilprodusenten Rolls-Royce, som ble produsert mellom 1946 og 1958. 

Det var den første modellen laget av Rolls-Royce etter andre verdenskrig.  Den var mye lik forgjengeren Rolls-Royce Wraith fra før krigen. Silver Wraith hadde i starten samme seks-sylindrete bensinmotor på 4,25 liter; i 1951 utvidet til 4,56 liter og i 1954 til 4,9 liter.

Totalt 1883 modeller ble bygget av denne modellen ved fabrikken i Crewe.  Som var vanlig den gang, laget de chassis ved fabrikken. Disse ble sendt til karosserimakere for videre arbeid.

Fra 1977 til 1980 var **Silver Wraith II** benevnelsen på en forlenget utgave av Rolls-Royce Silver Shadow (2,136 produsert).

## Referanser


## Eksterne lenker
* 
* Rolls-Royce and Bentley:Silver Wraith (engelsk)
Varmblodshest

**Varmblodshester** refererer til hester som er mer i slekt med den orientalske hesten, stamtypen til alle verdens hesteraser, enn kaldblodshester. Hester kategoriseres generelt i tre grupper: varmblodshester, fullblodshester og halvblodshester. Begrepene «varmblods-» og «kaldblods-» må ikke forveksles med jevnvarm og vekselvarm; Alle pattedyr er jevnvarme.

Varmblodshestene stammer fra varmere strøk, dette ser man på utseende og pels. Varmblodshestene er «edlere» enn kaldblodshester. De er mer nervøse enn kaldblodshester og kan ha et hissig temperament. De har en slankere kroppsbygning og kortere og ikke fullt så tett pels som kaldblodshestene. I tillegg har de sterke, slanke ben, synlige blodårer og en høyreist holdning. Varmblods ridehester brukes hovedsakelig til dressur- og sprangridning. Den kan også gjøre det bra i feltritt selv om fullblodshesten er sterkere representert i denne grenen. Varmblodstraver er den vanligste varmblodshesten i Norge.

De mest kjente fullblodshestene er engelsk fullblods og fullblodsaraber. Engelsk fullblod brukes for det meste til veddeløp, men de er også supre sprang- og feltrittshester. Engelsk fullblods har blitt brukt til å foredle andre hesteraser gjennom avl. Engelsk fullblod blir regnet for å være verdens raskeste hest på korte distanser, men arabisk fullblods blir regnet for å være verdens raskeste hest over lengre distanser. Arabisk og engelsk fullblods er stamfedrene til de aller fleste hesterasene rundt om i verden. Tre arabiske fullblodshingster er stamfedre for den engelske fullblodshesten.

De litt mindre edle varmblodshestene kalles gjerne halvblodshester.  Halvblodshester brukes som regel som ridehester eller til å trekke vogner. Politihester er som regel halvblodshester. I Norge bruker politiet svensk halvblods.

## Referanser


## Eksterne lenker
*
Tospann

**Tospann** er når man kjører med to hester eller to andre trekkdyr. Kusken sitter med én tømme, men de er festet annerledes en ved kjøring av én hest. Tømmene festes i bittet til hestene, det festes på vanlig måte på den venstre hesten venstre side og på den høyre hestens høyre side. Tømmene i midten er festet i kryss, det vil si at på den høyre hestens venstre side er tømmen til den venstre hesten festet, og motsatt. Slik har man mulighet til å svinge med to hester.
Fil:JutlandicCarlsberg.jpg|Tospann med hester og vogn
Fil:Bruna de Maramureş 4.jpg|Tospann med okser og vogn
Sharon Gless

**Sharon Marguerite Gless** (født 1943) er en amerikansk skuespiller kjent fra tv-serien *[[Cagney & Lacey]]*. 

Gless har medvirket i over 70 film- og TV-produksjoner.

## Biografi
Gless ble født i Los Angeles, California og arbeidet som sekretær i flere år før hun satset på en skuespillerkarriere.

Hun TV-debuterte i en liten birolle i TV-filmen *Night Slaves* (1970) og hadde sin filmdebut i kriminaldramaet *[[Bonnie's Kids]]* (1973). I 1970-årene hadde hun fast rolle i dramaserien *[[Marcus Welby, M.D.]]* (1972–1976), krimdramaet *[[Switch (TV-serie)|Switch]]* (1975–1978) og komiserien *[[Turnabout]]* (1979). Hun hadde i samme tiår gjesteopptredener i kjente serier som blant annet *[[McCloud]]* (1972), *[[Ironside]]* (1973), *[[The Rockford Files]]* (1974 & 76), *[[Kojak]]* (1976) og *[[Centennial]]* (1979).

Gless' karriere nådde nye høyder da hun i 1982 fikk hovedrollen som den kvinnelige politietterforskeren Cagney i serien  *[[Cagney & Lacey]]* (sammen med Tyne Daly). Rollen innbrakte henne to Emmy-priser og en Golden Globe.

I perioden 1990–1992 hadde hun hovedrollen som Fiona Rose O'Neill i dramaserien *[[The Trials of Rosie O'Neill]]*. Rollen innbrakte henne en Golden Globe. Fra 1994 til 1996 gjentok hun rollen som Cagney i fire TV-filmer om *Cagney & Lacey*. I perioden 2000 til 2005 hadde hun en sentral rolle i den kanadisk-amerikanske versjonen av *[[Queer as Folk (Nord-Amerika)|Queer as Folk]]*. I 2006 hadde hun en av de ledende rollene i den britiske miniserien *[[The State Within]]* og fra 2007 til 2013 hadde hun en fast rolle i *[[Burn Notice]].* Hun hadde gjesteopptredener i serier som blant annet *[[Tales of the Unexpected]]* (1983), *[[Promised Land (TV-serie)|Promised Land]]* (1997), ''Judging Amy'' (2003), *[[Nip/Tuck]]* (2008), *[[The Exorcist (TV-serie)|The Exorcist]]* (4 episoder, 2016) og *[[Casualty (TV-serie)|Casualty]]* (3 episoder, 2017–2018, 2020). 

Hun medvirket også i flere TV-filmer, deriblant *All My Darling Daughters* (1972), *Revenge of the Stepford Wives* (1980), *The Miracle of Kathy Miller* (1981), *The Sky's No Limit* (1984), *Separated by Murder* (1994) og *The Girl Next Door* (1998).

Gless har hatt biroller i filmer som *[[Airport '75]]* (1975) og *[[Frikjent til døden]]* (1983), og en ledende rolle i *[[Hannah Free]]* (2009). 

I 1995 ble hun beæret med en stjerne på Hollywood Walk of Fame. 

## Privatliv
Gless giftet seg i 1991 med TV-produsent Barney Rosenzweig.

## Referanser


## Eksterne lenker
* 
*